钦定古今图书集成/理学汇编/经籍典/第084卷 > 王申子周易辑说 > 《希夷先天卦图》
## 钦定古今图书集成/理学汇编/经籍典/第084卷 > 王申子周易辑说 > 《希夷先天卦图》

或问曰：“晦庵谓先天之学，康节得于李之才挺之，挺
之得于穆修伯长，伯长得于希夷。希夷《先天图说》曰：
‘先天用九，谓干一与坤八，震四与巽五，兑二与艮七，
离三与坎六，纵横皆九，而其九居中也’。”希夷又自述
《龙图序》曰：“天之垂象，的如贯珠，皆累累然如系之于
缕也。且若《龙图》本合，则圣人不得见其象，所以天意”
先未合，以形其象，圣人观象以明其用。是龙图者，天
散而示之，伏羲合而用之，仲尼默而形之。始《龙图》之
未合也。惟五十五数。上二十五，天数也，中贯三、五、九，
外包之十五，尽天三、天五、天九，并十五之用；后形一、
六无位，又显二十四之为用也，兹所谓“天垂象”矣。下
三十，地数也，亦分五位，皆明五之用也。十分而为六
形，《坤》之象焉。六分而成四象，地六不配。在上则一不
用，形二十四；在下则六不用，亦形二十四，后既合也。
天一居上，为道之宗；地六居下，为气之本。天三干，地
二地四，为之用三若在阳，则避孤阴，在阴则避寡阳。
大矣哉！龙图之变，岐分万途，今略述其梗概焉。以子
之见，希夷所说，其然“否如何？”曰：“先贤谓希夷之学，知
天知地者也，后学何所容喙？然以愚见观之，厥初天
果散其数以示圣人，则必无前后左右之次，何以谓
之图？圣人果自合而用之，则是率己意以画卦，又何
以谓之因？且《干》一、《兑》二、《离》三、《震》四、《巽》五，《坎》六、《艮》七，《坤》
八，此乃次第生卦之序。盖谓卦成之初，第一为《干》，第
二为”兑云耳，非若后天离坎，配戴九履一，而得九与
一之数也。今希夷乃以次第生卦之序为先天用数，
虽适凑著，然天地之真数而可用乎？其曰“图之未合，
则阳去一，阴去六，阳形五，阴形六，以明五，而显二十
四之用，以为天地。”及图之既合，阴则天一为宗，地六
载之而用四十九；阳则天三统地二，地四“用九以干
五行之数，四十”亦用四十九，是未合时一数也，既合
后又一数也，二十四、四十九又何足以包罗天地之
用邪？至如去一、去六而后成数，形五形六而后成用，
几七八、九而后成象，避孤避寡而后成卦。愚恐《天然
之图》不如是之汗漫，《易简》之易不如是之穿凿，故亦
未敢以其说为然也。